Diari Oficial de la Generalitat Valenciana


Sumari del DOGV 7133, del 17-10-2013 (2013/9872)

ORDE 18/2013, de 10 d'octubre, de la Conselleria d'Infraestructures, Territori i Medi Ambient, per la qual s'establixen les tarifes dels servicis de taxi realitzats per autoritzacions domiciliades en el municipi del Poble Nou de Benitatxell (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/10/10/18/dof/vci/html**

### Dades del document

Número de DOGV
:   7133

Data del DOGV
:   17-10-2013

Secció del DOGV
:   I. DISPOSICIONS GENERALS

Número del document
:   2013/9872


Data del document
:   10-10-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Descriptors 

:   * Poble Nou de Benitatxell, el
    * transport públic
    * transport de viatgers
    * legislació
    * reglamentació del transport
    * taxi
    * tarifa de viatgers

ORDE 18/2013, de 10 d'octubre, de la Conselleria d'Infraestructures, Territori i Medi Ambient, per la qual s'establixen les tarifes dels servicis de taxi realitzats per autoritzacions domiciliades en el municipi del Poble Nou de Benitatxell (Alacant). [2013/9872]  
Els servicis de transport públic discrecional de viatgers per carretera, prestats amb vehicles amb una capacitat igual o inferior a nou places, inclosa la del conductor, i proveïts d'autorització de transport documentada en targeta de la classe VT, estan sotmesos al règim d'autorització administrativa amb subjecció al sistema tarifari i a les condicions d'aplicació regulades en l'article 18 de la Llei 16/1987, de 30 de juliol, d'Ordenació dels Transports Terrestres, i en els articles 28 i 29 del seu Reglament, aprovat pel Reial Decret 1211/1990, de 28 de setembre.  
  
L'article 18 de la Llei 16/1987, de 30 de juliol, d'Ordenació dels Transports Terrestres, després de la redacció que en fa la Llei 25/2009, de 22 de desembre, preveu que quan una comunitat autònoma haja establit tarifes de compliment obligatori per als transports interurbans de viatgers en vehicles de turisme que es desenrotllen íntegrament en el seu territori, estes seran també aplicables a tots els servicis d'esta classe que s'hi inicien, siga quin siga el lloc on finalitzen.  
  
En este context, la Llei 6/2011, d'1 d'abril, de la Generalitat, de Mobilitat de la Comunitat Valenciana, disposa en l'article 55 que les tarifes dels servicis de taxi podran ser revisades, periòdicament o de manera excepcional, per l'òrgan competent, amb audiència prèvia de les associacions representatives del sector i de les associacions de consumidors i usuaris.  
Per tot això, amb l'informe previ de la Comissió de Preus de la Generalitat de 15 de juliol de 2013, i de conformitat amb l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 5 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, ordene:  
  
  
Article únic  
Els servicis de transport públic de viatgers amb automòbils de turisme del municipi del Poble Nou de Benitatxell que se sol·liciten en eixe àmbit territorial, es regiran per les tarifes següents, inclòs l'impost sobre el valor afegit:  
  
Tarifa ordinària   
Abaixament de bandera: 3,47 euros.  
Preu per km recorregut: 0,97 euros.  
Preu per hora d'espera: 21,55 euros.  
  
Tarifa especial  
Abaixament de bandera: 4,31 euros.  
Preu per km recorregut: 1,27 euros.  
Preu per hora d'espera: 28,05 euros.  
  
Mínim de percepció especial: 5,50 euros.  
  
DISPOSICIÓ ADDICIONAL ÚNICA  
  
Habilitació per a l'aplicació i interpretació  
Es faculta el director general de Transports i Logística per a dictar totes les instruccions i resolucions que resulten oportunes per a l'aplicació i la interpretació d'esta orde.  
  
DISPOSICIÓ DEROGATÒRIA ÚNICA  
  
Clàusula general de salvaguarda  
Queden derogades totes les disposicions del mateix rang o d'un rang inferior que s'oposen al que disposa la present orde.  
  
DISPOSICIÓ FINAL ÚNICA  
  
Entrada en vigor  
Esta orde tindrà efectes des de l'endemà de ser publicada en el Diari Oficial de la Comunitat Valenciana.  
  
València, 10 d'octubre de 2013  
  
La consellera d'Infraestructures, Territori i Medi Ambient,  
ISABEL BONIG TRIGUEROS


Còpia Permalink ELI